शिवपुरी। कोलारस विधानसभा की हार के बाद भाजपा जिलाध्यक्ष सुशील रघुवंशी ने कहा कि हम हारे जरूर है, लेकिन 40 हजार वोटों से प्लस हुए हैं, विकास की बयार चली है। कोलारस विधानसभा के उपचुनाव के नतीजों के बाद प्रेस से बात करते हुए जिलाध्यक्ष ने कहा कि इस चुनाव में बसपा का चुनाव न लडना भाजपा को भारी पडा है। पिछले चुनाव में बसपा को 22 हजार मत मिले थे और हम 26 हजार से चुनाव हारे थे। अब कांग्रेस 8 हजार मतों से चुनाव जीती है।